CELEX: 32022D0447
Language: lt
Date: 1646697600000
Title: Europos Centrinio Banko sprendimas (ES) 2022/447 2022 m. kovo 8 d. kuriuo iš dalies keičiamas Sprendimas 2011/15/ES dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (ECB/2022/10)

2022 3 18   
               
               
                  LT
               
               
                  Europos Sąjungos oficialusis leidinys
               
               
                  L 90/197
               
            
         EUROPOS CENTRINIO BANKO SPRENDIMAS (ES) 2022/447
         2022 m. kovo 8 d.
         kuriuo iš dalies keičiamas Sprendimas 2011/15/ES dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (ECB/2022/10)
         EUROPOS CENTRINIO BANKO VYKDOMOJI VALDYBA,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 17 ir 21 straipsnius,
         kadangi:
         
                     (1)
                  
                  
                     siekiant užtikrinti atlyginimo už panašius indėlius Eurosistemoje nuoseklumą, už Europos Centriniame Banke (ECB) laikomus indėlius, kaip numatyta Europos Centrinio Banko sprendime 2011/15/ES (ECB/2010/31) (1), turėtų būti atlyginama vadovaujantis Europos Centrinio Banko sprendimo (ES) 2019/1743 (ECB/2019/31) (2) 2 straipsnio 1 dalies nuostatomis;
                  
               
                     (2)
                  
                  
                     todėl reikėtų atitinkamai iš dalies pakeisti Sprendimą 2011/15/ES (ECB/2010/31),
                  
               PRIĖMĖ ŠĮ SPRENDIMĄ:
         
            1 straipsnis
            Dalinis pakeitimas
            Sprendimo 2011/15/ES (ECB/2010/31) 5 straipsnis pakeičiamas taip:
            
               
                  „5 straipsnis
                  Atlyginimas
                  Už NCB piniginių lėšų sąskaitą atlyginama vadovaujantis Europos Centrinio Banko sprendimo (ES) 2019/1743 (ECB/2019/31) (*1) 2 straipsnio 1 dalies nuostatomis.
               
            
         
         
            2 straipsnis
            Įsigaliojimas
            Šis sprendimas įsigalioja penktą dieną po jo paskelbimo Europos Sąjungos oficialiajame leidinyje.
            
         
         
            Priimta Frankfurte prie Maino 2022 m. kovo 8 d.
            
               
                  ECB Pirmininkė
               
               Christine LAGARDE
            
         
         
            (1)  2010 m. gruodžio 20 d. Europos Centrinio Banko sprendimas 2011/15/ES dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (ECB/2010/31) (OL L 10, 2011 1 14, p. 7).
         
            (2)  2019 m. spalio 15 d. Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2019/31) (OL L 267, 2019 10 21, p. 12).